Daavidin Poika
Seuraavaksi puhuu Naim Khoury Betlehemistä.
Hän on tehnyt siellä työtä kymmenien vuosien ajan.
Heillä on siellä hieno seurakunta.
He ovat perustaneet seurakuntia 8 muullekin paikkakunnalle -
ympäri Israelia, Länsirannalle ja palestiinalaisten pariin.
Kiitämme Jumalaa hänen rohkeasta johtajuudestaan.
Jumala on puhunut meille vanhimpien neuvostossa rohkeista johtajista.
Jumala sanoi Joosualle kolme kertaa Joosuan kirjassa: "Ole luja ja rohkea."
Ole luja ja hyvin rohkea.
Tarvitsemmeko rohkeita johtajia näinä viimeisinä aikoina?
Heidän on puolustettava totuutta, eikä heidän saa livetä Jumalan sanasta.
Heidän pitää puolustaa koko totuutta eikä vain osatotuutta.
Täytyy pidättäytyä kaikessa Jumalan tahdossa.
Naim Khoury on sellainen mies. Toivotamme hänet tervetulleeksi!
Päivää! Shana tova! Hyvää uutta vuotta!
On aina suuri ilo osallistua tähän hienoon konferenssiin.
Joka kerta kun tulen tällaiseen konferenssiin, -
koen Pyhän Hengen läsnäolon.
Näen Herran suloisen Hengen -
tässä paikassa.
Annamme kaiken kunnian Kaikkivaltiaalle Jumalalle, -
kuningasten Kuninkaalle ja herrain Herralle.
Rukoilemme aina, että Jumala kätkee meidät ristintyöhön.
Kunpa ihmiset näkisivät Jeesuksen meissä. Emme itse pyri parrasvaloihin.
Olen palestiinalainen uudestisyntynyt kristitty, -
joka rakastaa Jeesusta ja Israelia. Se on ihme jo itsessään.
Lapsuudenkotini oli kreikkalais-ortodoksinen.
Isoisäni oli kreikkalainen pappi. 11 setääni ja serkkuani oli pappeja.
Kiitos Jumalalle, 47 vuotta sitten nuorena poikana -
menin nuortenkokoukseen Jerusalemissa.
Ensi kertaa kuulin evankeliumin, miten Jeesus Kristus kuoli ristillä edestäni -
ja vuodatti kalliin verensä edestäni.
Sinä iltana Pyhä Henki tarttui sydämeeni.
En voinut lähteä sieltä ilman, että tein ratkaisun. Alttarikutsu annettiin.
Annoin sydämeni Herralle Jeesukselle Kristukselle. Olen siitä iloinen.
Sydämeni oli täynnä Pyhän Hengen voimaa, rauhaa, iloa ja onnea -
enemmän kuin koskaan aiemmin.
Menin kotiin iloa ja intoa täynnä, -
mutta en voinut kertoa siitä perheelleni kahdesta syystä.
Olin kymmenestä lapsesta nuorin.
Pappisperheeni oli uskonnollinen. Minun oli vaikea kertoa evankeliumia.
Pidin sen salassa viikon. Pyhä Henki sanoi: "Ei sitä voi pitää salassa."
"Sinun on kerrottava Jeesuksesta perheellesi."
Sanoin: "Herra, teen sen, mitä täytyy."
Kerroin siitä ensiksi äidille.
Yritin selittää hänelle, mitä uudestisyntyminen merkitsee.
"Uudestisyntynyt kristitty" -käsite oli tuntematon Lähi-idässä -
vielä 40―50 sitten.
Äiti tivasi minulta: "Millainen uskonto tämä on?"
Sanoin: "Se ei ole uskonto. Tässä maassa on riittävästi uskontoa."
"Se on henkilökohtainen suhde Jeesukseen Kristukseen."
Äiti ei voinut käsittää sitä. Hän sanoi: "Ole vaiti!"
"Älä sano enempää, ettet aiheuta ongelmia perheessä."
Sanoin, etten voi olla vaiti. Aloin puhua Jeesuksesta kaikille.
Siitä koitui minulle ongelmia ja sitten vainoa.
Minua vainottiin lähes seitsemän vuoden ajan.
Uskonvaellukseni alusta asti -
Pyhä Henki opetti minua rukoilemaan.
Elämässäni on rukouksen voiman suoja. Aloin rukoilla.
Rukoilin, että voisin tavoittaa perheeni.
Kun olin kärsinyt vainoja seitsemän vuoden ajan, -
äitini tuli tuntemaan Herran Vapahtajanaan.
Jumala istuu yhä valtaistuimella. Hän on sama eilen, tänään ja iäti.
Vuosi toisensa jälkeen kaikki veljeni ja sisareni -
tulivat tuntemaan Herran Vapahtajanaan.
Kesti 27 vuotta, ennen kuin vanhin veljeni tuli viimeisimpänä -
tuntemaan Jeesuksen Vapahtajanaan.
Olin rukoillut 27 vuoden ajan joka ikinen päivä -
ja uskonut, että Jumala koskettaa hänen sydäntään -
ja muuttaa hänen elämänsä. 27 vuoden jälkeen se toteutui.
Veli otti vastaan Jeesuksen Kristuksen Vapahtajanaan itkien.
Hän iloitsi Herran kanssa. Hän asui vuosien ajan Öljymäellä -
asuinalueella, jossa on hyvin vähän kristittyjä.
Noin 12―13 vuotta sitten -
naapurit hyökkäsivät hänen kimppuunsa ja murhasivat hänet.
Hänet murhattiin kirveillä ja puukoilla. Hän on nyt Herran luona.
Hän on paremmassa paikassa kuin me.
Pian saamme nähdä hänet, sillä Jeesus tulee takaisin.
Jumalalle kunnia!
Palestiinalaisena uudestisyntyneenä kristittynä...
Täytyy ymmärtää, että arabien ja juutalaisten välinen konflikti -
ei alkanut vuonna 1948.
Sitä on jatkunut jo 2 000 vuotta ellei pitempäänkin.
Emme tunteneet Vanhaa testamenttia, -
sillä me arabit ja palestiinalaiset pidimme sitä juutalaisena kirjana.
Pidimme sitä roskana. Kolmanneksi ajattelimme, ettei se ole meitä varten.
Aloin etsiä Vanhaa testamenttia pari viikkoa uskoontuloni jälkeen -
ja lopulta löysinkin sellaisen.
Aloin lukea Vanhaa testamenttia salaa.
Mitä enemmän luin sitä, -
sitä enemmän Jumala alkoi avata silmiäni ja sydäntäni.
Hän asetti sydämeeni erityisen rakkauden juutalaiskansaa kohtaan.
Rakkaus alkoi kasvaa yhä enemmän.
Sitten luin liitosta, jonka Jumala solmi Aabrahamin kanssa.
En ollut koskaan kuullut enkä lukenut siitä.
Kun luin, että Jumala solmi liiton Aabrahamin kanssa -
ja että liitto oli ikuinen liitto ikuisiksi ajoiksi, -
ymmärsin, että se on todellinen liitto, -
liitto, jota ei voi murtaa, Jumalan ja Aabrahamin välillä.
Otin liiton omakseni. Aloin opettaa ja julistaa sitä.
Koska liitto on ikuinen, -
sitä ei voi murtaa, pyyhkiä pois eikä korvata.
Yksinkertaisesti sanottuna Jumalan sanassa ei ole korvausteologiaa.
Seurakunta ei korvaa Israelia.
Room. 9―11:n mukaan Jumalan työ ei ole vielä päättynyt Israelin suhteen.
Meidän on ymmärrettävä se.
Otin sen omakseni. Aloin opettaa sitä kansalleni. Se oli hyvin vaikeaa.
Kesti monta vuotta selittää heille sitä.
Seurakuntamme on nyt liittosuhdetta ymmärtävä -
1. Moos. 1:stä aina Ilm. 22:21:een.
Kunnia Jumalalle!
Sen takia joutuu maksamaan hintaa.
Jos palvelet Herraa uskollisesti, -
asuitpa missä tahansa tai menitpä minne tahansa, -
sinun on maksettava hintaa, -
koska seuraat Herraa ja puolustat Jumalan Sanaa.
Puolustin Jumalan liittoa -
ja uskoin Vanhaan testamenttiin Jumalan pyhänä ja kalliina sanana.
Pidin kaikkia sen profetioita -
sataprosenttisesti Jumalan pyhänä sanana.
Minua vastaan hyökättiin ja minua vainottiin.
Seurakuntaamme on tehty 14 pommi-iskua.
Minua on ammuttu neljä kertaa. Yksi luoti osui olkapäähäni.
Koska pidän kiinni Jumalan sanasta!
Sen ei ole väliä.
Hinta, jonka sinä ja minä joudumme maksamaan, -
ei ole mitään verrattuna hintaan, jonka Jeesus maksoi ristillä.
Meidän on ymmärrettävä se.
Sitä voisi hyvin luulla, -
että koska kohtaamme tällaisia vaikeuksia ja ongelmia, -
seurakunta kuolee eikä kukaan tule seurakuntaan kuuntelemaan saarnoja.
Minä en ole se, joka rakentaa seurakuntaa.
Herra Jeesus Kristus on seurakunnan perustus.
Seurakunta on rakennettu Herran Jeesuksen Kristuksen perustukselle.
Jos Hän ei ole seurakunnan rakentaja, me emme voi tehdä mitään.
Me aloimme kasvaa yhä enemmän.
Evankelikaalinen kirkkomme Betlehemissä on nykyään -
Israelin suurin palestiinalainen arabiankielinen seurakunta.
Halleluja!
Miksi? Koska Jumala siunaa sanaa.
Jumala siunaa sanaa.
Jumala haluaa, että olemme Hänen uskollisia palvelijoitaan.
Sen lisäksi olemme perustaneet 9 seurakuntaa ja järjestöä -
Länsirannalle.
Viikoittain kokoontuu 15 kotisolua ja rukousryhmää.
Jumala tekee suurta ja väkevää työtä.
Poikani Steven toimii pastorina Jerusalemissa.
Jumala tekee sielläkin suuria, väkeviä asioita.
Tahdon sanoa teille tänä iltapäivänä, -
että Jumala etsii Daavidin kaltaisia ihmisiä, -
jotka ovat Jumalan sydämen mukaisia.
Jumala etsii ihmisiä, -
jotka ovat Jumalan sydämen mukaisia, -
palvomaan Häntä, -
rakastamaan Häntä, -
työskentelemään Hänelle, -
palvelemaan Häntä, -
tuomaan kalliita sieluja Hänelle.
Mitä maailman seurakunnissa tapahtuu tänään?
Matkustan kaikkialla maailmassa: -
Japanissa, Koreassa, Euroopassa, Amerikassa, kaikkialla.
Voin nähdä haaleuden, -
voin nähdä kylmyyden -
seurakunnissa kaikkialla.
Mistä se johtuu?
Ihmiset eivät ole todella täysin omistautuneita Hänelle.
Emme vietä tarpeeksi aikaa rukouksessa.
Rukous muuttaa asioita ja ihmisiä.
Rukouksessa on voima!
Uskon, että jos lakkaamme rukoilemasta, -
alamme menettää voimaa uudestisyntyneinä kristittyinä.
Muistatteko Ap. t. 4:31:stä, -
mitä seurakunnalle tapahtui?
"Ja kun he olivat rukoilleet, vapisi se paikka."
Uskon tänään...
Elämme hyvin surullisia aikoja.
Ihmiset tänään rakastavat itseään enemmän kuin Jumalaa.
Uskon, että nykyään ihmiset elävät synnissä enemmän kuin koskaan.
Uskon, etteivät ihmiset nykypäivänä lue Raamattua.
Uskon, että nykypäivänä...
Nykypäivänä ihmiset eivät todista Herrasta Jeesuksesta Kristuksesta.
He eivät voita sieluja. Miksi? Koska he ovat menettäneet voiman, -
rukouksen voiman, elämästään.
Mitä tapahtui apostolien kirjassa?
"Ja kun he olivat rukoilleet, vapisi se paikka." Halleluja!
Uskon, että meistä jokainen...
Tämä on sanoma Herralta meille kaikille.
Meidän on palattava takaisin rukouselämään.
Meidän on mentävä polvillemme ja rukoiltava Kaikkivaltiasta Jumalaa -
antamaan meille herätyksen kyliimme, kaupunkeihimme ja maihimme.
Meidän on ravisteltava kokonaisia alueita, joilla rukoilemme, -
Herralle Jeesukselle Kristukselle.
Tarvitsemme sellaista rukouselämää. Se paikka vapisi.
Jakeen keskellä sanotaan: -
"ja he tulivat kaikki Pyhällä Hengellä täytetyiksi".
He tulivat kaikki Pyhällä Hengellä täytetyiksi.
Kun meillä on sellainen rukouselämä Herran kanssa...
Tahdon sanoa, ettei rukous ole perinnettä.
Oletteko kuulolla? Rukous ei ole perinnettä.
Rukous ei ole ulkoa toistamista. Rukous ei ole uskontoa.
Rukous on sinun ja Jumalan välistä keskustelua Jumalan Hengen kautta.
Vaikka puhuisit kielillä tästä sata vuotta eteenpäin -
mutta sinulla ei ole rukouselämää, se ei merkitse Herralle mitään. Valitan.
Paikka vapisi, sen jälkeen kun ihmiset alkoivat rukoilla.
Jumala täytti heidät voimalla, Pyhällä Hengellä.
Katsokaa jakeen viimeistä lausetta.
Kun he olivat rukoilleet, paikka vapisi -
ja he täyttyivät Pyhällä Hengellä.
Sen jälkeen he puhuivat Jumalan sanaa -
rohkeasti, eivät kylmänä.
Rohkeasti!
Miten kaukana olemme sellaisesta rohkeudesta -
sydämessämme Herralle tänä iltana?
Emme varmastikaan ole tulleet tänne viihteen vuoksi.
Olemme tulleet kuuntelemaan Jumalan sanaa -
sitä, mitä Herra sanoo sinulle ja minulle tässä konferenssissa.
Se on kallisarvoisinta, mitä voi tapahtua -
sinun elämässäsi ja minun elämässäni tässä konferenssissa.
Mitä Jumala puhuu sinulle?
Mitä Jumala sanoo sinulle tänään?
Tärkein asia on tämä: olemmeko valmiit kuuntelemaan Häntä -
ja sanomaan: "Kyllä, Herra, minä teen sen," -
"minä seuraan, minä tottelen, minä palvelen Sinua"?
Jes. 6:8: -
"Ja minä kuulin Herran äänen sanovan: -
'Kenenkä minä lähetän? Kuka menee meidän puolestamme?'
Minä sanoin: 'Tässä minä olen, lähetä minut'"
Veljet ja siskot, kun olemme kuuliaisia Jumalan sanalle, -
kun Herra puhuu sinulle ja minulle, -
voimme sanoa: "Kyllä, Herra, tässä olen, lähetä minut."
Olemme kuuliaisia Jumalan sanalle.
Vastaamme välittömästi Jumalan sanaan.
Teemme jotakin Jumalan sanan mukaisesti -
minun elämässäni ja sinun elämässäsi.
Olemmeko valmiit tekemään sen, mitä Jumala haluaa meidän tekevän?
Jumalan...
Daavidin sydämen vastaanottaminen tänä iltapäivänä...
Jumala tahtoo, että Jumalan mies tai nainen, -
joka on kuin Elia, rukoilee.
Jos todella kuuntelemme Jumalan sanaa ja kutsua, -
ja jos tottelemme sitä, mitä Jumala sanoo sinulle ja minulle, -
jos kuuntelemme Pyhää Henkeä elämässämme...
Jumala tahtoo miestä tai naista, joka rukoilee kuin Elia.
Elia rukoili, ja tuli lankesi taivaasta -
ja tuhosi kaikki Baalin profeetat -
Hän rukoili.
Ei ollut satanut 3,5 vuoteen.
Hän rukoili, ja Jumala lähetti sateen.
Meidän täytyy ottaa vastaan Daavidin sydän.
Meidän täytyy olla Jumalan naisia, jotka rukoilevat, -
ja Jumalan miehiä, jotka rukoilevat.
Jumala meitä auttakoon tällä viikolla oppimaan, -
että ilman rukousta ja Pyhän Hengen voimaa, -
ilman että tottelemme Herran Jeesuksen Kristuksen ääntä, -
elämämme ei ikinä pääse kasvamaan hengellisesti.
Muista se.
Isä, Jeshuan eli Jeesuksen nimessä kiitämme Sinua yhteisestä ajasta.
Murra sanasi auki, niin että se elää sisällämme elävänä siemenenä.
Anna läsnäolosi. Avaa silmämme. Katsotaan Sinua yhdessä, -
Jeshuan nimessä, amen.
Konferenssin nimi on Daavidin sydämen vastaanottaminen.
Kaikilla on näkemyksiä Daavidista.
Ap. t. 13:22:ssa Jumala sanoo, -
että Daavid on hänen sydämensä mukainen mies.
Monet haluavat olla Daavidin kaltaisia.
Kuitenkin 1. Sam. 17:ssä Daavidin vanhin veli Eliab sanoi: -
"Minä tunnen sinun julkeutesi ja pahan sisusi."
Daavidin perheellä oli erilainen näkemys kuin Jumalalla.
Jumalan näkemys oli erilainen.
Meistä monet näkevät Daavidin henkilönä, jolla oli ylistäjän sydän.
Psalmi 108: -
"Minun sydämeni on valmis, Jumala, minä tahdon veisata ja soittaa;" -
"valmis on minun sieluni."
Monet keskittyvät nykyään tähän ylistäjä-Daavidiin.
Jotkut ovat siitä jopa niin innoissaan, -
että he ovat pystyttämässä jälleen Daavidin majaa Aamos 9:n mukaan.
Aamos 9 ei kerro ylistyksestä vaan hallinnosta.
Meillä on pyrkimys matkia Daavidia ja olla niin kuin hän, -
ei Jumalan sijaan vaan rinnalla. Pidämme häntä jumalisena.
Daavidissa on muutakin. Hän oli profeetta.
Islamissa ei kutsuta ketään juutalaista kuninkaaksi, -
koska se tarkoittaisi, että meillä olisi hallinto ja maa.
He kutsuvat häntä profeetaksi. Se on hieman kuningasta alempi.
Daavid oli varmasti profeetta.
Hän oli kuningas. Hän perusti dynastian. Hän oli soturi.
Hän sanoi: "Baruch adonai tsuri hamelamed jadai lakrav", -
"Kiitetty olkoon Herra [...] joka opettaa minun käteni taistelemaan."
Se ei ollut hengellistä sodankäyntiä. C. S. Lewisin mukaan -
tämä olisi hengellistä sodankäyntiä, jolla on fyysisiä ulottuvuuksia.
Monet pelkäävät sitä, mutta se kuuluu Raamattuun.
Daavid aloitti dynastian. Avataan Jer. 33.
Teistä jotkut eivät tunne tätä kohtaa. Toiset tuntevat, mutta unohtakaa se.
Jer. 33:22―26.
Profeetta Jeremia sanoo Jer. 33:22―26:ssa: -
"Niinkuin taivaan joukkoa ei voida lukea eikä meren hiekkaa mitata -
niin monilukuisiksi minä teen palvelijani Daavidin jälkeläiset -
ja leeviläiset, jotka minua palvelevat."
Jer. 33:26:ssa sanotaan, että jos taivaat, maa ja tähdet katoavat, -
"niin minä myös hylkään Jaakobin ja palvelijani Daavidin jälkeläiset, -
niin etten ota hänen jälkeläisistänsä hallitsijoita -
Aabrahamin, Iisakin ja Jaakobin jälkeläisille.
Sillä minä käännän heidän kohtalonsa ja armahdan heitä."
Daavid oli dynastian pää, aivan kuten kuningatar Elisabet on pää.
Jotkut englantilaiset pitävät enemmän Elisabetin lapsenlapsista kuin lapsista.
Ei kaikista Daavidinkaan jälkeläisistä pidetty.
Sen lisäksi että juutalaiset palaavat Jerusalemiin, -
Daavidin jälkeläiset hallitsevat Jerusalemissa.
Daavidin jälkeläiset eivät pidä valtaa tänä päivänä knessetissä.
Israelissa on demokratia, Lähi-idän harvoja demokratioita.
Eräänä päivänä Israelissa on oleva Daavidin kuningashuone.
Monet rakastavat Jeshuaa mutta unohtavat Hänen perheensä.
Hänellä on perhe, ja Hänen perheestään on profetia.
Avataan Hes. 34.
Hes. 34:ssä sanotaan, että Daavid herätetään henkiin.
Me kaikki toivomme ylösnousemusta.
Kaikki eivät ole tulleet ajatelleeksi, että Daavidkin herätetään.
Daavidia ei istuteta nurkkapöytään. Hes. 34:23―24: -
"Ja minä herätän heille yhden paimenen heitä kaitsemaan, -
palvelijani Daavidin; hän on kaitseva heitä ja oleva heidän paimenensa.
Ja minä, Herra, olen heidän Jumalansa, -
ja minun palvelijani Daavid on ruhtinas heidän keskellänsä.
Minä, Herra, olen puhunut."
Kun Daavid herätetään, miten kuvaan istuu Jeshua, Daavidin Poika?
Katsotaan Raamatun loppulehdiltä Ilm. 22:16:ta.
"Minä[, Jeshua,] lähetin enkelini -
todistamaan näitä teille seurakunnissa.
Minä olen Daavidin juurivesa ja hänen suvustansa, se kirkas kointähti."
Hän sanoo jopa olevansa lähtöisin Daavidista.
Se on ihmeellistä Jumalalta.
Hän sanoo olevansa Daavidin juurivesa ja jälkeläinen.
Hän syntyi profeetallisen sanan kautta Daavidin perheeseen.
Israelin Jumala on ikuisesti liitettynä tähän perheeseen.
Se on ihmeellistä. Paavali sanoo Room. 1:3:ssa: -
Tämä ei ole mikään pikkujuttu, -
vaikka kristikunnassa monet eivät ajattele sitä juurikaan.
"hänen Pojastansa [Jeshuasta, Messiaasta, Herrastamme] -
"-joka lihan puolesta on syntynyt Daavidin siemenestä"
Paavalin mukaan tämä on Jumalan evankeliumi.
Se on olennainen osa Jumalan työtä. 2. Tim. 2:18:ssa Paavali sanoo, -
Jeshua Messias on Daavidin siementä minun evankeliumini mukaan.
Apostolisessa alkuseurakunnassa Daavidia ei pidetty vain ylistäjänä.
Hänen tehtävänsä liittyi hallintoon, ja hallintoon, -
joka palaa tähän maahan ja maailmaan tämän kaupungin kautta.
Avataan Ap. t. 13:36.
Pysyisimme yhdessä kirjassa, jos siitä löytyisi kaikki, mitä haluan sanoa.
Ennen seurakunnan kokouksissa kuului Raamatun lehtien kahinaa.
Nykyään kaikki nypläävät puhelintaan.
Ap. t. 13:36: -
"Sillä kun Daavid oli aikanansa Jumalan tahtoa palvellut, -
"nukkui hän".
Toisessa käännöksessä sanotaan: -
"kun Daavid oli palvellut Jumalan tarkoituksia sukupolvessaan".
Tämä on tärkeä asia.
Joskus keskitymme asioihin, jotka ovat Jumalalle suuri ilo, -
ylistyksen suhteen.
Sivuutamme sen, mitkä ovat Jumalan tarkoitukset tässä sukupolvessa.
Daavidin sydän oli juopunut Jumalan rakkaudesta.
Lisäksi hän tahtoi olla Jumalan käytössä omassa sukupolvessaan.
Nykyään juutalaisuudessa vaikuttaa hasidi-liike.
Hasidi tarkoittaa "hurskasta".
He pukeutuvat, kuten juutalaiset Puolassa 200―300 vuotta sitten.
He uskovat, että vanhanaikainen pukeutuminen palvelee Jumalaa.
Jotkut ajattelevat, että 40―50-lukujen herätyksen matkiminen -
on sitä, mitä Jumala tahtoo meiltä 21. vuosisadan herätyksissä.
Jotkin asiat ovat hieman muuttuneet.
Daavid pystyi sanomaan Jumalan armosta: -
"Olen palvellut Jumalan tarkoituksia omassa sukupolvessani."
Meidän pitää etsiä Jumalaa sen suhteen.
U2 laulaa: "En ole vielä löytänyt etsimääni."
He sanovat: "Haluan palvella Jumalan tarkoituksia sukupolvessani."
Vaikka U2 kamppailee tarkoituksen kanssa, se puhuttelee sukupolveaan.
Meidän on kysyttävä itsellemme, miten puhuttelemme sukupolveamme.
Sekin on hauskaa, että vanhat yrittävät käyttäytyä teinien tavoin.
Kaaleb yritti toimia omanikäisensä tavoin.
Hän oli lähes 120-vuotias, -
mutta hän palveli Jumalan tarkoituksia sukupolvessaan.
Se ei tarkoita moppitukkaperuukkia ja sähkökitaran soittamista.
Se voi tarkoittaa Jumalan kutsun seuraamista kokosydämisesti.
Tutkitaanpa Daavidin luonnetta, niin kuin Naim puhui.
Pastori Naim on sankari Herrassa.
Hän on perheensä kanssa seurannut Jumalaa vaikeassa ympäristössä.
Muistetaan hänen työtään ja perhettään rukouksin.
On eri asia sanoa olevansa valmis kuolemaan kuin todella elää niin.
Salomo kuvaa Daavidia 1. Kun. 3:ssa: -
"Salomo vastasi [Jumalalle]: -
'Sinä olet tehnyt suuren laupeuden palvelijallesi, -
minun isälleni Daavidille, koska hän vaelsi sinun edessäsi totuudessa -
ja vanhurskaudessa sekä vilpittömällä sydämellä sinua kohtaan.'"
Daavid vaelsi Jumalan edessä totuudessa, vanhurskaudessa -
ja vilpittömällä sydämellä.
Jer. 33:15:ssä kuvataan Messiasta.
Häntä kutsutaan nimellä "tsemach tsedek", vanhurskauden vesa.
Jer. 33:15: "Niinä päivinä ja siihen aikaan -
minä kasvatan Daavidille vanhurskauden vesan, -
ja hän on tekevä oikeuden ja vanhurskauden maassa."
Niin isä kuin poika.
Tähän Jumala haluaa meidän keskittyvän kuningas Daavidissa.
Hän vaelsi vilpittömällä sydämellä. Se on iso asia tänä päivänä.
Monet Jumalan palvelijat eivät vaella vilpittömällä sydämellä ja totuudessa.
He juoksevat rahan ja maineen perässä. Daavid ei ollut sellainen.
Hän tavoitteli sydämen vilpittömyyttä, totuutta ja vanhurskautta.
Daavid antautui ehyin sydämin Jumalalle 1. Kun. 11:4:n mukaan.
Se on valtava tunnustus. Kaikilla on huonoja päiviä.
Nykyään, kun elokuvat ovat digitaalisia, -
elokuvaa voi leikata ja siitä voi säilyttää haluamansa osat.
Niin Jumala näki Daavidin, ehyin sydämin antautuneena.
Entä sitten Batseba ja Uuria?
Jumala jättää ne Raamattuun mutta leikkaa ne pois henkilökuvauksesta.
Siten meilläkin on toivoa.
Joskus Daavidia ihannoidaan. Väittelin kerran siitä Hebronissa, -
Daavidin kaupungissa, eräässä niistä.
Ääriortodoksijuutalainen sotilas sanoi: "Daavid ei koskaan tehnyt syntiä."
Jeshua ei koskaan tehnyt syntiä, mutta Daavid teki.
Vaikka Daavidilla oli esimerkillinen luonne, hän oli silti lihaa ja verta.
Silti Jumala sanoi, että hän antautui ehyin sydämin Hänelle.
1. Kun. 14:8:ssa sanotaan, että Daavid noudatti Jumalan käskyjä -
ja seurasi Häntä kaikesta sydämestänsä, -
niin että hän teki ainoastaan sitä, mikä oli oikeata Hänen silmissään.
Daavid yritti tehdä vain sitä, mikä oli oikeata. Elämässä on kiusauksia.
On monta tilaisuutta tehdä väärin.
Joskus sanomme: "Ehkä meidän ei tarvitse olla ihan kuin Daavid."
"Ehkei tarvitse tehdä vain asioita, jotka ovat oikeita."
Daavid ei oikonut mutkia. Silti hän nousi kuninkaaksi.
Tässä meille on todistus opetukseksi ja esimerkiksi, jota noudattaa.
Hän oli kiitollinen soturi: -
"Herra, kiitos, että opetit minut tuhoamaan vihollisen."
Nykyään toivomme, ettei ikinä olisi sotia.
2. Sam. 22:ssa sanotaan, että Jumala opetti hänen kätensä sotimaan.
Saarn. 3:ssa sanotaan, että on aika rauhalla ja sodalla.
Joskus Jumalan tarkoitusten palvele- minen on sotaan valmistautumista.
Eräs mies sanoi muinoin: "Jos haluat rauhaa, varaudu sotaan."
Sen mukaan nimettiin pistooli, Parabellum, varaudu sotaan.
Täytyy erottaa, mitkä ovat Jumalan tarkoituksia ajassamme.
Sanoisin, että me elämme sodassa. Tämä on kolmatta maailmansotaa.
Se alkoi, kun ichuen-niminen ryhmä Egyptissä -
salamurhasi presidentti Sadatin -
ja radikaali jihadisti-islam nousi. Se oli vuoden 1981 tienoilla.
Olemme sodassa. Se ei ole sotaa arabeja tai muslimeja vastaan.
Se on sotaa, joka liittyy islamismiin.
Sitä on ajateltava.
Kun sota on käynnissä emmekä puutu siihen...
Luetaan Hes. 13:15―16.
Olen juuri pääsemässä avainkohtaani.
Hes. 13:15―16: -
"Niin minä panen kiivauteni täytäntöön seinässä ja niissä, -
jotka sen kalkilla valkaisivat, ja sanon teille: -
'Ei ole enää seinää eikä sen valkaisijoita, -
Israelin profeettoja, jotka ennustivat Jerusalemista -
ja näkivät sille rauhan näkyjä, vaikka ei rauhaa ollut'".
Meidät on kutsuttu kertomaan rehellisesti tilanteesta, -
vaikka emme pitäisi siitä. Uskon, että olemme sodassa.
Hudson Taylor -niminen mies lähetettiin Kiinaan.
Hänen piti oppia pois monista vanhoista käsityksistä.
Hänellä oli hengellinen salaisuus.
Sanon muutaman sanan Daavidin hengellisestä salaisuudesta. Ps. 131.
Daavid kertoo, millainen on hänen sydämensä Jumalan edessä.
Hän sanoo: "Herra, minun sydämeni ei ole ylpeä, -
eivät minun silmäni ole korskeat, enkä minä tavoittele asioita, -
jotka ovat minulle ylen suuret ja käsittämättömät."
Kun miettii sanoja "ylpeä", "korskea" ja "suuri ja käsittämätön asia", -
tulee mieleen moni nykyään itseään apostoliksi kutsuva.
He tavoittelevat ylen suuria ja käsittämättömiä asioita.
He ovat korskeita ja ylpeitä.
He eivät ole nöyriä, kuten Heidi.
Heidi on ihana, nöyrä, Jumalaa rakastava nainen.
Eikö olekin hassua, että kun ihmiset joskus käyttävät sanaa "apostoli", -
he eivät ilmennä tätä sydäntä.
Daavid sanoo: "Minun sydämeni ei ole ylpeä, -
eivät minun silmäni ole korskeat, enkä minä tavoittele asioita, -
jotka ovat minulle ylen suuret ja käsittämättömät."
Daavid sanoo näin. Muistakaa, kenestä tässä puhutaan.
Daavid oli kuningas valtakunnassa, jonka Jumala antoi juutalaiskansalle.
Suuren dynastian johtaja sanoo: "En tavoittele suuria asioita.
Olen yksinkertainen ihminen."
Jumala nosti kuninkaaksi miehen, joka kulki lampaiden takana.
Mitä tapahtuu, kun seuraa lampaita?
Astuu lampaan lantaan.
Daavid muisti vielä, mitä hänen varpaidensa välissä oli.
Hän tunnusti juurensa. Mitkä ovat juuresi?
Daavid sanoi: "En ole suuri mies, -
en ole ylpeä enkä korskea.
En tavoittele hurjan superhengellisiä asioita.
En tiedä, miten toimia suurten asioiden kanssa."
Tässä on meille opetus. Ei pidä olla huolissaan.
Jeshuaa sanotaan Daavidin suuremmaksi pojaksi.
Se tarkoittaa, että Hän on suurempi kuin Daavid.
Hän varoitti apostolejaan kuudesti evankeliumeissa. Avaa Mark. 10.
Opetuslapset tavoittelivat kuudesti suurena ja voimallisena olemista -
sekä salaisuuksien tuntemista.
Nämä olivat todellisia apostoleja. Jeesus sanoi niin.
Psalmi 131 tuotti heille vaikeuksia.
Meilläkin on toivoa.
Meidän ei tarvitse teeskennellä olevamme apostoleja hengellisempiä.
Heillä oli ongelmia kuitenkin. Luetaan Mark. 10:32.
"Ja he olivat matkalla, menossa ylös Jerusalemiin, -
ja Jeesus kulki heidän edellään; ja heidät valtasi hämmästys, -
ja ne, jotka seurasivat, olivat peloissaan.
Ja hän otti taas tykönsä ne kaksitoista ja rupesi heille puhumaan, -
mitä hänelle oli tapahtuva: 'Katso, me menemme ylös Jerusalemiin, -
ja Ihmisen Poika annetaan ylipappien ja kirjanoppineitten käsiin, -
ja he tuomitsevat hänet kuolemaan ja antavat hänet pakanain käsiin;
ja ne pilkkaavat häntä ja sylkevät häntä ja ruoskivat häntä -
ja tappavat hänet; ja kolmen päivän perästä hän on nouseva ylös'.
Ja Jaakob ja Johannes, Sebedeuksen pojat, menivät hänen luoksensa -
ja sanoivat hänelle: 'Opettaja, me tahtoisimme, että tekisit meille, -
mitä sinulta anomme'.
Hän sanoi heille: 'Mitä tahdotte, että minä teille tekisin.'
Niin he sanoivat hänelle: 'Anna meidän istua, -
toisen oikealla ja toisen vasemmalla puolellasi, sinun kirkkaudessasi'."
Jeesus kertoi läheisimmille ystävilleen siitä, miten Hänet murhattaisiin.
He sanovat: "Sepä hienoa."
Teistä jotkut saattavat muistaa Prinsessan ryöstö -elokuvan.
Eräässä kohtauksessa kaunis nainen aiotaan tappaa.
Vanha kuuro avustaja vie häntä teloituspaikalle.
Nainen kertoo, että hän kuolee. Avustaja sanoo: "Sepä hienoa!"
Apostolit tekivät samoin. He eivät keskittyneet Psalmiin 131.
Se ei vielä ollut osa heidän sydäntään.
Jeshua kertoi heille ristiinnaulitsemisestaan.
Jotkut sanoivat: "Tahtoisimme olla yliapostoleita -
oikealla ja vasemmalla puolellasi."
"Mutta Jeesus sanoi heille: 'Te ette tiedä, mitä anotte.
Voitteko juoda sen maljan, jonka minä juon, -
tahi tulla kastetuiksi sillä kasteella, jolla minut kastetaan?'
He sanoivat hänelle: 'Voimme'." Heillä ei ollut aavistustakaan.
"Niin Jeesus sanoi heille: 'Sen maljan, jonka minä juon, te tosin juotte, -
ja sillä kasteella, jolla minut kastetaan, kastetaan teidätkin'."
Hän sanoi, että hekin kohtaisivat marttyyrikuoleman uskonsa takia.
"'mutta minun oikealla tai vasemmalla puolellani istuminen -
ei ole minun annettavissani, -
vaan se annetaan niille, joille se on valmistettu.'"
Hän sanoo: "En kerro teille. Isä kertoo. Ette kuitenkaan saa sitä paikkaa.
Isä päättää sen, en minä ihmisyydessäni."
Kun ne kymmenen sen kuulivat, alkoivat he rukoilla -
kahden valtaa havittelevan opetuslapsen puolesta.
Eikö Raamatussa sanota niin? Ei. Siinä sanotaan: -
"Kun ne kymmenen sen kuulivat, -
alkoivat ne närkästyä Jaakobiin ja Johannekseen."
Miksi? Koska he eivät ehtineet kysyä ensin.
Uskovien parissa ja palvelutehtävissä voi olla kilpailua siitä, -
kuka saa johtaa ja kenellä on valta.
Kuka on voidelluin? Se on inhimillistä.
Se on vastoin Jeshuan ja Daavidin palvelutyötä.
Mark. 10:42: "Mutta Jeesus kutsui heidät tykönsä ja sanoi heille: -
'Te tiedätte, että ne, joita kansojen ruhtinaiksi katsotaan, -
herroina niitä hallitsevat, -
ja että kansojen mahtavat käyttävät valtaansa niitä kohtaan.
Mutta näin ei ole teidän kesken, -
vaan joka teidän keskuudessanne tahtoo suureksi tulla, -
se olkoon teidän palvelijanne; -
ja joka teidän keskuudessanne tahtoo olla ensimmäinen, -
se olkoon kaikkien orja.
Sillä ei Ihmisen Poikakaan tullut palveltavaksi, vaan palvelemaan -
ja antamaan henkensä lunnaiksi monen edestä.'"
Jotkut pitävät tätä Markuksen evankeliumin keskeisenä jakeena.
Ihmisen Poika ei tullut palveltavaksi vaan palvelemaan -
ja antamaan henkensä lunnaiksi monen edestä.
Jeshua näki opetuslasten sydämiin. He riitelivät vielä pääsiäisaterialla -
Luuk. 22:24―26:ssa.
He nahistelivat siitä, kuka saa olla johtaja.
Jotkut olisivat tyytyväisiä pikkuapostolinkin asemaan.
Jeshua sanoo: "Ei." Emme korvaa hyväntekijä-sanaa apostoli-sanalla.
Pyrimme aivan toiseen henkeen.
Bileam oli hengellinen mies, mutta hänen henkensä saattoi olla väärä.
Hän sanoi itsestään: "Minä olen Bileam. Saan avoimia näkyjä.
Näen niitä silmät auki. Joidenkin pitää sulkea silmänsä.
Näen Technicolor-elokuvia." Se lukee 4. Moos. 24:ssä.
Jer. 23:ssa puhutaan profeetoista, -
jotka puhuvat oman sydämensä näkyjä.
Siinä sanotaan myös, että jotkut varastavat sanoja naapureiltaan.
He eivät saaneet sitä Jumalalta. Tom puhui siitä eilen kokouksessa.
Tässä on ongelma. Mennään Jer. 23:een.
Voitte katsoa sen myöhemmin. Jer. 23:18, 28―29.
Ei, kyllä ne ovat lukemisen arvoisia. Jer. 23.
Jumalan Sanan tuli polttelee Jeremiaa. Hän sanoo Jer. 23:18:ssa: -
"Mutta kuka on seisonut Herran neuvottelussa -
ja nähnyt ja kuullut hänen sanansa?
Kuka on tarkannut ja kuullut hänen sanansa?"
Mitä tapahtuu, kun annamme profetioita, jotka eivät toteudu?
Joku ennusti, että Israel tuhoutuisi sodassa vuoden 2012 lopussa.
Niin ei käynyt. Missä on vastuu? Profetoimmeko sitä, mitä kuulemme, -
vaiko sitä, mitä itse itsellemme sanomme?
Jer. 23:28―29: "Se profeetta, jolla on uni, kertokoon unensa; -
mutta se, jolla on minun sanani, puhukoon minun sanani uskollisesti.
Mitä tekevät oljet jyvien seassa? sanoo Herra.
Eikö minun sanani ole niin kuin tuli, sanoo Herra, ja niin kuin vasara, -
joka kallion murtaa?" Olkaamme Daavidin kaltaisia profeettoja.
Ollaan tarkkoja, vilpittömiä, vanhurskaita ja nöyriä.
Käytämme kaikkia ominaisuuksia, jotka Herra antoi meille.
Mitä käy, jos emme käytä niitä, ja silti olemme kuuluisia ja voideltuja?
Olemme vähempiä kuin Daavid.
Meille riman pitäisi olla, että olemme kuin Daavid ja Jeshua.
Nöyryys. Oi Herra, minä en ole ylpeä.
Silmäni eivät ole korskeat. Puhun vain sitä, mitä Herra antaa puhuttavaksi.
Lue 1. Kun. 22:13―14.
Siinä profeetta Miika sanoo puhuvansa vain sen, -
minkä Herra hänelle sanoo. Kunpa meilläkin olisi sama asenne.
On puhuttava Hänen sanojaan. Jes. 8:20:ssa sanotaan: -
"latora ulate'uda", "Pysykää laissa ja todistuksessa!"
"Elleivät he näin sano, ei heillä aamunkoittoa ole."
Vanhurskauden aurinko ei nouse sanojemme ylle.
Kol. 2:18―19:ssä puhutaan niistä, -
jotka pöyhkeilevät näyistään ja turhista kuvitelmistaan. "Älkää olko sellaisia."
2. Tim. 3:ssa sanotaan, että sen, mitä annamme, täytyy perustua Sanaan.
Kol. 2:19:n mukaan meidän täytyy pitäytyä Häneen, joka on pää.
Profetian sana ja apostolinen valta ovat hyviä asioita, -
mutta jos emme ole liitettyjä päähän, emmekä toimi sanan mukaan -
ja ellemme ole nöyriä, teemme itsemme kelpaamattomiksi sille, -
mitä Jeshua tahtoo tälle maailmalle.
Meitä ei ole kutsuttu olemaan suurimpia vaan pienimpiä.
Jer. 31:ssä sanotaan, että koko Israel pelastuu suurimmasta pienimpään.
Kuulin erään vitsin.
Israelissa oli pääministerinä Jitzhak Shamir. Hän oli lyhyt mies.
Kun vaimo ei halua hänen poistuvan kotoa, -
hän laittaa hänen housunsa jääkaapin päälle.
Hän pomppii, mutta ei yletä.
Jeshua sanoo...
Jeshua sanoo, ettei ole väliä, oletko iso vai pieni.
Uusi liitto on kaikkia varten.
Kyse ei ole siitä, kuinka paljon teet työtä tai miten iso apostoli olet.
Joona 3:5:ssä kehotettiin parannuksentekoon. Kuka totteli?
Kaikki, suurimmasta pienimpään. Jopa aasit tekivät parannusta.
Nekin pukeutuivat säkkivaatteeseen. Ehkä myös kissat ja koirat.
Avataan lopuksi Fil. 2.
Meidän on jäljiteltävä Daavidin sydäntä, -
ei vain kokosydämisessä palvonnassa tai psalmien kirjoittamisessa -
vaan myös luonteessa ja kuuliaisuudessa sanalle.
Ei sovi myöskään korottaa itseään. Daavid ei hiponut pilviä.
Jos hän piti itseään pienenä, miksi niin moni pitää itseään suurena?
Kun aikanaan olin hippi, ihmiset olivat pilvessä, mutta se oli eri asia.
Se oli kemiallista pilveä, omanlaista kemiallista sodankäyntiä.
Tutkitaan lopuksi, mitä Paavali sanoo Fil. 2:ssa.
Fil.2:5―16: -
"Olkoon teillä se mieli, joka Daavidin suuremmalla jälkeläisellä oli..."
Ei siinä niin sanota.
"Olkoon teillä se mieli, joka myös Kristuksella Jeesuksella oli, -
joka ei, vaikka hänellä olikin Jumalan muoto, katsonut saaliiksensa -
olla Jumalan kaltainen, vaan tyhjensi itsensä ja otti orjan muodon, -
tuli ihmisten kaltaiseksi,
ja hänet havaittiin olennaltaan sellaiseksi kuin ihminen;
hän nöyryytti itsensä ja oli kuuliainen kuolemaan asti, -
hamaan ristin kuolemaan asti.
Sentähden onkin Jumala hänet korkealle korottanut -
ja antanut hänelle nimen, kaikkia muita nimiä korkeamman, -
niin että kaikkien polvien pitää Jeesuksen nimeen notkistuman, -
sekä niitten, jotka taivaissa ovat, että niitten, jotka maan päällä ovat, -
ja niitten, jotka maan alla ovat, -
ja jokaisen kielen pitää tunnustaman Isän Jumalan kunniaksi, -
että Jeesus Kristus on Herra.
Siis, rakkaani, samoin kuin aina olette olleet kuuliaiset, niin ahkeroikaa, -
ei ainoastaan niinkuin silloin, kun minä olin teidän tykönänne, -
vaan paljoa enemmän nyt, kun olen poissa, pelolla ja vavistuksella, -
että pelastuisitte; sillä Jumala on se, joka teissä vaikuttaa -
sekä tahtomisen että tekemisen, että hänen hyvä tahtonsa tapahtuisi.
Tehkää kaikki nurisematta ja epäröimättä, -
että olisitte moitteettomat ja puhtaat, olisitte tahrattomat Jumalan lapset -
kieron ja nurjan sukukunnan keskellä, -
joiden joukossa te loistatte niinkuin tähdet maailmassa, -
tarjolla pitäessänne elämän sanaa, -
ollen minulle kerskaukseksi Kristuksen päivänä siitä, -
etten ole turhaan juossut enkä turhaan vaivaa nähnyt."
Isä, Jeshuan nimessä, kuka meistä on riittävä näihin asioihin?
Sinä olet suuri, ja me olemme pieniä.
Sanomme: haluamme tanssia ja soittaa kuin Daavid.
Haluamme myös tulla pieniksi kuten Daavid.
Herra, pidä meidät poissa jumalattomista pyrkimyksistä.
Pidä meidät poissa ylpeydestä ja turhan kunnian tavoittelusta.
Herra, tutki sydämiämme, onko meissä pahuutta.
Johda meidät ikuiseen elämään. Jumala, me tiedämme, -
ettemme me ole jumalia.
Me tiedämme, että Sinä olet Jumala. Me vain seuraamme Sinua.
Kun seuraamme Sinua, pyydämme, että Sinun kirkkautesi -
muuttaa sydäntämme yhä enemmän -
Daavidin ja Jeshuan sydämen kaltaiseksi.
Antaudumme seuraamaan Sinua jopa ristinkuolemaan asti.
Kantakoon kunniasi ja nimesi hedelmää, Jeshuan nimessä, amen.
Suomennos: Marianne Tenetz